Raiden (Mortal Kombat)

Raiden on fiktiivinen henkilö Mortal Kombat -taistelupeli-sarjassa. Hän on Ukkosenjumala, ja hänet onkin luotu japanilaisessa mytologiassa esiintyvän jumalan, Raijinin, mukaan.

Raidenin elämäkerta

Kun Earthrealm oli nuori, Raiden lupautui sen suojelijaksi. Hän taisteli langennutta jumalaa, Shinnokia vastaan, joka janosi valtaa ja voimaa. Raiden onnistui voittamaan hänet ja Shinnok lähetettiin kärsimään Netherealmiin. Shinnokilla olleen voimakkaan amuletin hän kätki Elementtien temppeliin, jota vartioi neljä jumalaa. Taistelun seurauksena saurien sivilisaatio melkein kuoli sukupuutton.
Kun vanhempi Sub-Zero varasti Shinnokin amuletin Quan Chin pyynnöstä vuosia myöhemmin, Raiden kertoi Sub-Zerolle Quan Chin aikeet palauttaa Shinnokin valta. Sub-Zeron tajutessa tehneen kauhean virheen, hän lähti hakemaan sitä takaisin Netherealmista. Raiden ei kuitenkaan voinut itse avustaa häntä, sillä hänen voimansa katoaisivat Netherealmissa.
Sub-Zero onnistui tehtävässään eikä Shinnokista ollut enää siihen aikaan uhkaa. Sub-Zero eikä Shinnok kuitenkaan tienneet, että amuletti oli vain kopio alkuperäisestä, joka oli Quan Chin hallussa.
Jonkin aikaa myöhemmin Shang Tsung kutsui useita Earthrealmin sotureita osallistumaan Mortal Kombat turnaukseen hänen saarellaan. Peläten, että turnaus tulisi tuhoamaan Earthrealmin tulevaisuuden, Raiden muuttui kuolevaiseksi ja osallistui turnaukseen. Hän oli myös ainoa, joka todisti Sub-Zeron kuoleman haamuksi muuttuneen Scorpionin käsissä.
Vuotta myöhemmin Liu Kang voitti seuraavan turnauksen ja Shang Tsung järjesti seuraavan Outworldissa. Raiden avusti jälleen Liu Kangia ja muita Earthrealmin sankereita, jotka voittivat Shang Tsungin ja Shao Kahnin.
Raidenin tietämättä Outworldin turnaus oli ollut vain ajanvietettä, sillä Kahnilla oli kehitteillä toinen keino Earthrealmin valloittamiseksi; Shang Tsung herätti henkiin Shao Kahnin kuningattaren, Sindelin, Earthrealmiin päästäkseen tämän avulla hyökkäämään. Hän herätti Sindelin aivopestynä, että hän olisi lojaali Kahnille.
Shao Kahnin viedessä kaikkien Earthrealmin asukkaiden sielut, Raiden onnistui suojaamaan Liu Kangin ja muiden Earthrealmin asukkaiden sielut. Raiden ei kuitenkaan kyennyt osallistumaan taisteluun, Outworldin ja Earthrealmin yhdistymisen johdosta, joten hän luopui kuolemattomuudestaan ja Earthrealmin suojelijan asemasta. Kuolevaisena hän avusti Kahnin vastaisessa taistelussa. Lopulta Earthrealmin soturit voittivat, Earthrealm palasi normaaliksi ja Raiden sai voimansa takaisin.
Jonkin aikaa taistelun jälkeen Shinnok, Quan Chin avustamana, hyökkäsi Netherealmista vallatakseen muut maailmat. Liu Kang ja muut Earhrealmin soturit osallistuivat jälleen tähän taisteluun Raidenin avustutuksella ja ajoivat Shinnokin takaisin Netherealmiin. Tämän ansiosta jumalten vanhimmat ottivat Raidenin luokseen ja Raiden valitsi Earthrealmin uudeksi suojelijaksi Fujinin.
Jumalten vanhimpana, Raiden ei voinut osallistua maailman tapahtumiin, eikä voinut auttaa Liu Kangia, joka kuoli Shang Tsungin ja Quan Chin käsissä. Hän kuitenkin päätti palata maahan kerätäkseen sotureita Deadly Alliancea vastaan. Heidän hyökkäyksensä kuitenkin epäonnistui täysin kaikkien sotureiden kuoltua hyökkäyksessä ja Raiden joutui kohtaamaan nämä kaksi velhoa yksin häviten lopulta itsekin.
Velhojen käännyttyä toisiaan vastaan ja Quan Chin voitettua entisen liittolaisensa, lohikäärmekuningas Onaga saapui paikalle. Quan Chi hyökkäsi häntä vastaan, mutta tuloksetta. Myös Raiden ja Shang Tsung nousivat vielä taisteluun, mutteivat onnistuneet voittamaan. Raiden yritti viimeisenä epätoivoisena yrityksenään luoda suuren räjähdyksen. Se tuhosi linnan, lohikäärmekuninkaan armeijan, velhot ja Raidenin, muttei Onagaa.
Raiden kuitenkin kokosi itsensä uudestaan Earthrealmissa, missä raivostui Earthrealmin asukkaille siitä, miten he olivat kohdelleet omaa maailmaansa. Hän raivostui yhä enemmän saatuaan tietää, että Onagan paluu oli Shujinkon syytä. Hänen kärsivällisyytensä loppui ja Raiden päätti alkaa rangaista niitä, jotka olivat vahingoittaneet Earthrealmia.
Raiden sopi Shao Kahnin kanssa, että tämä saisi valloittaa halutessaan kaikki maailmat kunhan hän jättäisi Earthrealmin rauhaan. Raiden myös lupasi etsiä ja tappaa Tavenin, jotta Kahn saisi haltuunsa Blazen jumalan kaltaiset voimat. Hän tapasi Tavenin, kun Shao Kahn, Onaga, Shang Tsung ja Quan Chi pakenivat Edeniaan vievään portaaliin. Raiden kuitenkin epäonnistui tehtävässään. Taven voitti Raidenin jättäen hänet hänet tajuttomana maahan. Raiden myöhemmin joutui taistelemaan Shao Kahnia vastaan heidän ollessa viimeiset selviytyneet soturit. Shao Kahn voitti taistelun, mutta Raiden onnistui lähettämään viestin menneisyyden itselleen ennen kuolemaansa. Menneisyyden Raiden yritti näkyjensä perusteella estää tapahtumien kulkuja, jotka johtivat Armageddoniin. Vuoden 2011 Mortal Kombat-pelissä Raiden onnistuu estämään Smoken muuttamisen kyborgiksi, mutta vastineeksi nuorempi Sub Zero muutettiin kyborgiksi. Tajuttuaan viestin "hänen pitää voittaa" viittaavan Shao Kahniin itseensä Raiden salli Shao Kahnin kulkemisen portaalin läpi Earthrealmiin ja Raiden onnistui lopulta kukistamaan Shao Kahnin lopullisesti vanhimpien jumalten antaman voiman avulla, mutta Raidenin tekemät virheet johtivat 8 Earthrealmin puolustajan kuolemaan, kuten Liu Kangin, jonka Raiden joutui tappamaan itsepuolustukseksi.
Mortal Kombat X-pelissä Raiden yritti yhdessä Fujinin kanssa puolustaa Sky Templeä Shinnokin hyökkäysjoukoilta. Shinnok kukisti Raidenin mutta Johnny Cagen avulla Raiden onnistui vangitsemaan Shinnokin tämän amulettinsa sisälle. Raiden myöhemmin onnistui Quan Chin loitsun avulla pelastamaan vangitun Johnnyn ja muuttamaan Scorpionin, nuoremman Sub-Zeron ja Jaxin takaisin ihmisiksi. Myöhemmin Raiden kohtasi Kung Laon veljenpojan Kung Jinin tämän yrittäessä varastaa aarretta temppelistä ja joutui taistelemaan häntä vastaan. Raiden myöhemmin järjesti Kung Jinille opiskelupaikan Wu Shin Akatemiasta. Raiden oli myöhemmin läsnä Li Mein kertoessa Mileenan saaneen Shinnokin amuletin haltuunsa. Raiden myöhemmin kohtasi Bo' Rai Chon ja esitteli tälle Earthrealmin energianlähteen Jinsein ja kertoi tälle suunnitelmastaan Quan Chin avulla palauttaa aiemmin kuolleet Earthrealmin puolustajat entiselleen. Myöhemmin Shinnokin palattua Raiden joutuu taistelemaan langennutta Kung Laoa ja Liu Kangia vastaan. Myöhemmin Raiden vangittiin ja hän joutui katsomaan kuinka Shinnok korruptoi Jinsein. Cassien kukistettua Shinnokin Raiden onnistui puhdistamaan Jinsein, mutta paljastui, että Shinnokin amuletti korruptoi Raidenin. Raiden myöhemmin heitti Shinnokin pään Liu Kangin ja Kitanan eteen varoituksena mitä tapahtuu, jos he hyökkäävät Earthrealmiin.
Mortal Kombat 11-pelin alussa korruptoitunut Raiden kiduttaa Shinnokia ja mestaa tämän, mikä saa Kronikan, Shinnokin äidin suunnittelemaan Raidenin poistamista ajasta hänen muututtua uhaksi tasapainolle. Korruptoitunut Raiden suunnittelee tuhoavansa kaikki Earthrealmin viholliset jo eneen kuin he ovat uhka. Raiden hyökkää Sonyan erikoisjoukkojen kanssa Netherrealmiin ja Raidenin järjestäessä harhautuksen tiimi onnistuu tuhoamaan Netherrealmin linnoituksen, vaikka Sonya saa surmansa. Myöhemmin Kronika aikamyrskyn avulla poistaa korruptoituneen Raidenin olemassaolon ja tuo menneisyyden Raidenin nykyaikaan. Menneisyyden Raiden saa tietää virheistään ja yrittää olla käyttämättä Shinnokin amulettia. Myöhemmin Raiden onnistui viemään Hanzon tulipuutarhaan turvaan selviytyneet erikoisjoukkojen jäsenet Sektorin räjäytettyä erikoisjoukkojen tukikohdan. Myöhemmin menneisyyden Scorpionin saavuttua kertomaan Raidenille tulevaisuuden itsensä viestin, Raiden ei usko häntä ja syyttää Scorpionia vanhemman Sub-Zeron tappamisesta kiduttaen tätä Shinnokin amuletilla muuttuen jälleen korruptoituneeksi. Liu Kang yrittää hyökätä Raidenin kimppuun, mutta Raiden tajuaa tämän olleen Kronikan suunnitelma hänen saatua näyn useista eri aikajanoista, joissa hän tappaa Liu Kangin. Raidenin tajuttua totuuden kronika ilmestyy paikalle ja sanoo, ettei Raiden voi estää hänen suunnitelmiaan ja vie Liu Kangin mukanaan. Raiden johdattaa Kharonin opastuksella armeijansa Kronikan linnoitukseen ja kukistaa taistelussa Frostin, Gerasin ja korruptoituneen Liu Kangin, jonka jälkeen viimeisenä keinonaan Kronikan pysäyttämiseksi Raiden yhdistää itsensä Liu Kangin kanssa muuttaen Liu Kangin tulijumalaksi antaen tälle voimansa. Liu kangin kukistettua Kronikan Raiden, joka oli muuttunut kuolevaiseksi kertoi Liu Kangille hänen olevan nyt Earthrealmin uusi suojelija ja Kronikan Ajan Tiimalasin avulla voivan muovata kaikille suotuisan Uuden Aikakauden. Pelin vaihtoehtoisessa lopussa Kronikan onnistuttua poistamaan Kitanan olemassaolon Raiden tarjoutuu Liu Kangin neuvonantajaksi oman elinaikansa ajaksi.